Jelasin soal Astro Awani  dalam bahasa melayu dong

Astro Awani merupakan saluran berita televisyen berbayar 24 jam nombor satu dan terbesar di Malaysia yang dimiliki oleh Astro AWANI Network Sdn. Bhd dan dikendalikan oleh Astro. Ia mula bersiaran perdana majlis rasmi pelancaran secara langsung pada 6 September 2007 pada bersiaran di saluran 501 (dahulunya saluran 95 dan saluran 123). Pada tahun 2009, ia menggantikan Astro News yang ditamatkan siaran pada 1 Mac. Dengan slogan Saluran Berita 24-jam Nombor Satu di Malaysia, Astro Awani mempersembahkan berita terkini dan rancangan bermaklumat termasuk ehwal semasa, gaya hidup, dokumentari, rancangan temu bual serta majalah tempatan dan antarabangsa. Saluran ini akan dinaik taraf kepada HD mulai 29 Mac 2021.

Astro Awani menduduki tangga pertama Jenama Berita Yang Paling Dipercayai di Malaysia berdasarkan Kajian Tahunan oleh Institut Kajian Berita Digital Reuters 2020, diikuti oleh Radio Televisyen Malaysia (RTM) di tempat kedua dan The Star di tempat ketiga.

Pada awalnya, ibu pejabat siaran Astro Awani dipancarkan terus dari Bangunan Bursa Malaysia, Bukit Kewangan, Kuala Lumpur dari 6 September 2007 sehingga 30 April 2021. Pada 1 Mei 2021, ibu pejabat siaran Astro Awani telah berpindah ke All Asia Broadcast Centre, Technology Park Malaysia, Lebuhraya Puchong-Sg. Besi, Bukit Jalil, 57000 Kuala Lumpur, Malaysia, iaitu ibu pejabat Astro.

Saluran ini ditamatkan di Kristal-Astro bermula pada 1 April 2022.